cyanic-selkie/wikianc huggingface dataset:
Հայաստանը մանկական Եվրատեսիլ 2009-ում
Ազգային մրցույթ
Մրցույթին մասնակցելու համար հայտեր ներկայացվել են մինչև 2009 թվականի հունիսի 29-ը։ Ստացվել է 15 հայտ, որոնցից 7-ն ընտրվել են մրցակցության համար ։
Մրցույթի եզրափակիչ փուլը կայացել է 2009 թվականի հուլիսի 11-ին։ Ներկայացվել են յոթ երգ, հաղթողը որոշվել է հեռուստաքվեարկության և «փորձագիտական» ժյուրիի ձայների 50/50 համակցությամբ  ։
Արտաքին հղումներ
Կատեգորիա:2009 Հայաստանում Կատեգորիա:Մանկական Եվրատեսիլ երգի մրցույթ
Էկոնոմայզեր
Էկոնոմայզեր, (անգլ. economizer),
1. Կաթսայական ագրեգատի տարր, ջերմափոխանակիչ, որտեղ սնող ջուրը կաթսա մտնելուց առաջ տաքացվում է հեռացվող գազերով։ 22 կգ/uմ² ճնշման համար էկոնոմայզերը պատրաստվում է հարթ և կողավոր թուջե խողովակներից, իսկ ավելի բարձր ճնշման համար՝ պողպատե հարթ խողովակներից։ Էկոնոմայզերը իջեցնում է հեռացող գազերի ջերմաստիճանը՝ բարձրացնելով կաթսայական ագրեգատի օ. գ. գ–ը։
2. Հարմարանք ներքին այրման շարժիչի կարբյուրատորում։ Ծառայում է այրվող խառնուրդի հարստացման համար՝ դրոսելային փականը բացելու միջոցով։
Կատեգորիա:Ջերմատեխնիկա Կատեգորիա:Կրիոտեխնիկա
Ֆեդերիկո Ֆեռնանդես
Ֆեդերիկո Ֆեռնանդես (իսպ.՝ Federico Fernández, ), արգենտինացի ֆուտբոլիստ, կենտրոնական պաշտպան։ Հանդես է գալիս անգլիական «Սուոնսի Սիթիի» կազմում։
Ֆուտբոլիստը իր կարիերան սկսել է արգենտինական «Էստուդիանտեսի» կազմում, որի կազմում դարձել է Լիբերտադորեսի գավաթակիր։ Այնուհետև տեղափոխվել է Սերիա A-ում հանդես եկող «Նապոլի», որտեղից 2014 թվականին տեղափոխվել է «Սուոնսի Սիթի»։
Իր միջազգային դեբյուտը Ֆեդերիկոն նշել է 2011 թվականին։ Արգենտինայի հավաքականի կազմում հանդես է եկել մինչև 2014 թվականը և դարձել է աշխարհի առաջնության արծաթե մեդալակիր։
«Էստուդիանտես»
Ֆեռնանդեսն իր կարիերան սկսել է «Էստուդիանտեսի» կազմում։ Թիմի կազմում նա իր նորամուտը նշել է 2008 թվականի սեպտեմբերի 14-ին՝ «Վելեսի» դեմ խաղում։ Նա այդ մրցաշրջանում մասնակցել է 2 հանդիպման։
Թիմի կազմում Ֆեդերիկոն իր առաջին գոլը խփել է 2009 թվականի մայիսի 2-ին՝ «Լանուսի» դեմ կայացած խաղում։ Գոլային փոխանցման հեղինակ է դարձել Խուան Վերոնը։
«Նապոլի»
2010 թվականի դեկտեմբերին Ֆեդերիկո Ֆեռնանդեսը տեղափոխվել է իտալական «Նապոլի»։ Տրանսֆերային արժեքը կազմել է 2.5 միլիոն եվրո ։
Իտալական թիմի կազմում Ֆեռնանդեսն իր առաջին գոլը խփել է 2011 թվականի նոյեմբերի 2-ին՝ չեմպիոնների լիգայի շրջանակներում կայացած «Բավարիայի» դեմ խաղում ։ Իր առաջին մրցաշրջանում ֆուտբոլիստը մասնակցել է 9 հանդիպման։
2013 թվականի հունվարի 31-ին Ֆեռնանդեսը վարձավճարով տեղափոխվել է «Խետաֆե», որտեղ մնացել է մինչև մրցաշրջանի ավարտը ։
«Սուոնսի Սիթի»
2014 թվականի օգոստոսի 20-ին Ֆեդերիկո Ֆեռնանադեսը միացել է Պրեմիեր Լիգան ներկայացնող «Սուոնսի Սիթիին»։ Նա թիմի հետ կնքել է 4 տարվա պայմանագիր, իսկ տրանսֆերն արժեցել է 10 միլիոն եվրո ։
Ֆեռնանդեսը իր դեբյուտը նշել է 6 օր անց՝ «Ռոտերդամ Յունայթեդի» դեմ կայացած խաղում ։ «Սուոնսի Սիթիի» կազմում Ֆեդերիկոն իր առաջին գոլը խփել է 2016 թվականի մարտի 19-ին՝ «Աստոն Վիլլայի» դեմ խաղում ։
Միջազգային կարիերա
Արգենտինայի ազգային հավաքականի կազմում Ֆեդերիկո Ֆեռնանդեսն իր նորամուտը նշել է 2011 թվականի ապրիլին՝ մասնակցելով Էկվադորի հավաքականի դեմ խաղին։
2014 թվականին Ֆեդերիկոն հավաքականի հետ մեկնել է Բրազիլիա՝ աշխարհի առաջնությանը մասնակցելու համար ։ Աշխարհի առաջնությունում իր դեբյուտը նշել է Բոսնիա և Հերցեգովինայի հավաքականի դեմ խաղում ։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Էստուդիանտեսի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Խետաֆեի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
(349) Դեմբովսկա
(349) Դեմբովսկա (Dembowska), աստերոիդ աստերոիդների հիմնական գոտում։ Հայտնաբերվել է 1892 թվականի դեկտեմբերի 9-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,926794 ա. մ., առավելագույնը մոտենում է 2,6618 ա. մ. հեռավորության վրա և հեռանում 3,1918 ա. մ., իսկ Երկրի ուղեծրին Դեմբովսկա աստերոիդը նվազագույնը մոտենում է 1,6648 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1828,89 երկրային օրվա ընթացքում, իր ուղեծրով շարժվելով միջինում 0,196841 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,25° անկյուն։
Ըստ Տոլենի սպեկտրալ դասակարգման պատկանում է R դասին ։
Արտաքին հղումներ
Կատեգորիա:Աստերոիդների դաս R Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մեոլո
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Ֆոգտլանդ (շրջան)
Ֆոգտլանդ  (Vogtlandkreis), շրջան է Գերմանիայում։ Շրջանի կենտրոնն է Պլաուեն քաղաքը։ Զբաղեցնում է 1309,85 կմ2։ Բնակչությունը 190 007 մարդ է։ Բնակչության խտությունը 145 մարդ/կմ2։
Շրջանի պաշտոնական կոդը 14 1 78 է։ Շրջանում 44 համայնք կա ։
Ծանոթագրություններ
Կատեգորիա:Գերմանիայի շրջաններ
Կլարսի
Կլարսի (კლარსი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1400 մետր բարձրության վրա։ Շրջկենտրոն Գորիից հեռու է 25 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(8777) Տորքատա
(8777) Տորքատա (Torquata), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,755009 ա. մ., առավելագույնը մոտենում է 2,3844 ա. մ. հեռավորության վրա և հեռանում 3,1256 ա. մ. ։ Արեգակի շուրջ մեկ ամբողջական պտույտ է կատարում 1670,26 երկրային օրվա ընթացքում, իր ուղեծրով շարժվելով միջինում 0,215536 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,89° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սամարայի պետական բժշկական համալսարան
Սամարայի պետական բժշկական համալսարան, Սամարայում գտնվող բժշկական պրոֆիլի բարձրագույն մասնագիտական ​​կրթության պետական ​​բյուջետային ուսումնական հաստատություն։ Իրականացնում է բարձրագույն բժշկական, դեղագործական, տնտեսական և հումանիտար կրթությամբ քաղաքացիական մասնագետների պատրաստում՝ հանրակրթական ուսումնական հաստատություններից մինչև դոկտորանտուրա։ Այս բուհի բացմանը նախորդել է Սամարայի պետական համալսարանի (1919-1927) բժշկական ֆակուլտետի գոյությունը, որը փակվել է ֆինանսավորման բացակայության պատճառով։ Ռուսաստանի Դաշնության Պաշտպանության նախարարության Սամարայի ռազմաբժշկական ինստիտուտի (1999-2006), Ռեավիզ համալսարանի (1993-ից) մայր բուհն է։
Պատմություն
Համալսարանը հիմնադրվել է 1930-ին ՝ որպես Միջին Վոլգայի տարածաշրջանային բժշկական ինստիտուտ (1930-1934), այնուհետև վերանվանվել Սամարայի բժշկական ինստիտուտ (1934-1935), Կույբիշևի բժշկական ինստիտուտ (1935-1939)։ Զգալի վերակազմակերպումը տեղի է ունեցել 1939 թվականին, երբ նրա բազայում ստեղծվեց 2-րդ Կույբիշևի ռազմաբժշկական ակադեմիան (1939-1942)։ Սամարղանդ տեղափոխվելուց հետո այն երկրորդ անգամ վերակազմավորվեց Դ.Ի. Ուլյանովի (1942-1990) անվան Կույբիշևի բժշկական ինստիտուտի, այնուհետև՝ Սամարայի բժշկական ինստիտուտ (1990-1992)։ 1943-1965 թվականներին` միաֆակուլտետային ինստիտուտ, 1965-ից 1990 թվականներին` բազմաֆակուլտետային։ ԿԲԻ-ՍամՊԲՀ դասախոսներից էին ռուս ամենահայտնի գիտնականները `վիրաբույժ և կլինիկական անատոմիստ Վ.Ֆ. Վինո-Յասենեցկին, միկրոկենսաբան Ն.Ֆ. Գամալեյան։ Մանկաբարձության և գինեկոլոգիայի բաժանմունքը ղեկավարում էր ռուսական գինեկոլոգիայի հիմնադիր Ի.Ֆ. Ժորդանիան։
Վարկանիշ
Ստացել է «Էքսպերտ ՎԳ» գործակալության կազմած Անկախ Պետությունների համագործակցության բարձրագույն ուսումնական հաստատությունների վարկանիշի «D» դաս ։
Կառուցվածք
Համալսարանի կառուցվածքն ընդգրկում է 13 ֆակուլտետ և ավելի քան 80 ամբիոն; սեփական կլինիկաներ` 1210 պացիենտի համար, 3 ուսումնական և 7 հետազոտական ​​ինստիտուտներ, ինչպես նաև հետազոտական ​​լաբորատորիա, Սամարայի պետական ​​բժշկական համալսարանի գիտական ​​բժշկական գրադարան (ավելի քան 600 հազար հատորների ֆոնդ), 3 ինտերնետային կենտրոն՝ 120 տեղի համար և 20-ից ավելի մուլտիմեդիոն և համակարգչային դասարաններ։ Համալսարանն ունի 6 դիսերտացիոն խորհուրդ 15 մասնագիտությամբ։ Գիտական ​​կադրերի պատրաստումը ասպիրանտուրայում և դոկտորանտուրայում իրականացվում է 38 մասնագիտությունների գծով։ Տարեկան ավելի քան 8000 ուսանող է սովորում համալսարանում։ Ուսուցիչների անձնակազմը կազմում է ավելի քան 1500 մարդ, այդ թվում ՝ Ռուսաստանի գիտությունների ակադեմիայի 2 ակադեմիկոս, Ռուսաստանի 8 գիտության վաստակավոր գործիչ, Ռուսաստանի Դաշնության բարձրագույն կրթության 3 վաստակավոր գործիչ, Ռուսաստանի վաստակավոր 19 բժիշկ։ Որպես ուսումնական հենակետեր օգտագործվում են 5 սեփական շենքեր, քաղաքի և տարածաշրջանի ավելի քան 35 կլինիկական հաստատություններ։
Ռեկտորատ
Նախագահ՝ ՌԳԱ ակադեմիկոս, պրոֆեսոր '''Գ. Պ. Կոտելնիկով'''։
Պրոռեկտորներ.
Հղումներ
Կատեգորիա:Համալսարաններ այբբենական կարգով Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Գեղամ Ասատրյան
Գեղամ Մագնոսի Ասատրյան, հայ նկարիչ, ՀԽՍՀ վաստակավոր նկարիչ (1967)։ Հայրենական մեծ պատերազմի մասնակից։
Կենսագրություն
1939 թվականին ավարտել է Երևանի գեղարվեստի ուսումնարանը, (Ստեփան Աղաջանյանի, Վահրամ Գայֆեջյանի, Գաբրիել Գյուրջյանի, Սեդրակ Առաքելյանի դասարանները)։ Մասնակցել է Երկրորդ աշխարհամարտին, պարգևատրվել շքանշանով և մեդալներով։ 1946-1951 թվականներին սովորել է Երևանի գեղարվեստա-թատերական ինստիտուտում։ 1951-1959 թվականներին դասավանդել է նույն ինստիտուտում։ Բեմադրություններ է ձևավորել Երևանի տարբեր թատրոններում՝ Գաբրիել Սունդուկյանի, Ստանիսլավսկու, Հակոբ Պարոնյանի, Օպերայի և բալետի։ 1951 թվականից մասնակցել է տարբեր ցուցահանդեսների։ Ցուցադրվել է Մոսկվայում, Թբիլիսիում։ 1959-1992 թվականներին աշխատել է Հայաստանի ազգային հեռուստատեսությունում, ձևավորել շուրջ 250-ից ավել հեռուստաներկայացումներ և ֆիլմեր։ 1953 թվականից եղել է ԽՍՀՄ նկարիչների միության անդամ։ 1996, 2004, 2011 թվականներին կազմակերպվել է Հայաստանի նկարչի տանը Գեղամ Ասատրյանի անհատական ցուցահանդեսները /հետմահու/, ուր ներկայացվել են նկարչի գեղանկարչական աշխատանքները։ Նկարչի աշխատանքներից գտնվում են ՀՀ մշակույթի նախարարության և գեղարվեստի ֆոնդերում, ինչպես նաև մասնավոր հավաքածուներում։
Ալբոմներ
Ալբոմ՝ նվիրված Գեղամ Ասատրյանի ծննդյան 90-ամյակին, Երևան, 2010 թ.
Իսրայելի կլիմա
Իսրայելի կլիմա, մերձարևադարձային, միջերկրածովային տիպի կլիմա, հյուսիսում՝ համեմատաբար խոնավ, հարավում՝ կիսաանապատային և անապատային։
Մերձարևադարձային շրջաններին բնորոշ խոնավ ձմեռներն ու չոր ամառները, կարճ և ոչ միշտ ակնհայտ աշունը և գարունը Իսրայելում ենթարկվում են այնպիսի հակադիր գործոնների, ինչպիսիք են արևմուտքում ծովի մոտիկությունը և արևելքում անապատային գոտիները, որն ընդգրկում է նաև Իսրայելի Պետության տարածքի գրեթե ամբողջ հարավային մասը, հյուսիսում խոնավ շրջանի հարևանությունը (Լիբանան) և երկրի բարդ ռելիեֆը։ Այս գործոնները նրա որոշ շրջաններում առաջացնում են կտրուկ շեղումներ միջին կլիմայական նորմերից։ Չնայած երկրի փոքր չափերին, այն ունի չափավոր տաք և համեմատաբար խոնավ կլիմայի գոտիներ (Վերին Գալիլեա, Կարմելի լեռ), շոգ և կիսախոնավ (ծովափնյա հարթավայր և կենտրոնական լեռնաշխարհ), չոր (Հորդանանի հովիտ և Նեգևի սարահարթ) և անապատային կլիմայի շրջաններ (Մեռյալ ծով, Արավի հովիտ, Փարանի բարձրավայր)։
Միջերկրական ծովում 32° և 38° հյուսիսային լայնության միջև ամռանը պասսատները գերակշռում են արևմուտքից արևելք ուղղությամբ, այսինքն՝ ծովից դեպի անապատ, որտեղ չոր և մերկ մակերևույթի գերտաքացումն առաջացնում է աճող օդային հոսանքներ, և ձևավորվում է ցածր մթնոլորտային ճնշում։ Օդային զանգվածների այս շարժումը հատկապես նկատելի է դառնում ցերեկային ժամերին մթնոլորտի ստորին շերտերում, և այդ ժամանակ ծովից եկող խոնավ քամին իր հետ բերում է սառը օդ, երբեմն նաև ամպերի հետ, որոնք այնուամենայնիվ, անբավարար հագեցած և սառեցված են անձրևի ի հայտ գալու համար։ Կիպրոսի վրա հաճախ առաջացող ցիկլոնները շարժվում են դեպի հարավ-արևելք՝ իրենց հետ Իսրայել բերելով կտրուկ սառեցում քամիներով և անձրևներով։ Դեպի արևելք դրանց տեղափոխությամբ այս շարժումը ներառում է արևելքից, հյուսիս-արևելքից և հարավ-արևելքից, այսինքն, անապատային շրջաններից ներթափանցող ցուրտ և չոր օդի հոսքեր, որի կենտրոնացումը որոշ ժամանակ բարձրացնում է ճնշումը, և երկրում հաստատվում են հստակ օրեր բացառիկ տեսանելիությամբ (100 կմ և ավելի հեռավորության վրա)։ Անկայուն ջերմաստիճանի և մթնոլորտային ճնշման դեպքում (այսինքն՝ աշնանը և գարնանը) ծովի կամ անապատի տեղաշարժման արգելքի նվազագույն պահերին տեղի է ունենում անապատից օդային զանգվածների տեղաշարժ, որը տևում է մեկ-երկու օր, իսկ երբեմն էլ ավելին, իր հետ բերելով խամսին (եբր. שרב - շարավ, բառացի` չոր քամի)։ Ջերմաստիճանը սովորականի համեմատությամբ բարձրանում է հինգից տասը աստիճանով, քամի չի լինում, փոշով և ավազով հագեցած չոր օդը կախվում է մառախուղով, երկրի հարավում երբեմն լինում են փոշու փոթորիկներ։
Տեղումներ
Տեղումները լինում են միայն հոկտեմբերի վերջից մինչև ապրիլ, ինտենսիվորեն` դեկտեմբերից մարտ (40-ից 60 օր)։ Ձյունը սովորաբար հայտնվում է տարեկան երկու-երեք անգամ լեռնաշխարհի բարձր մասում, բայց այն արագորեն հալվում է, մնալով մի քանի օր միայն Գոլանի բարձունքների հյուսիսում և մեկ-երկու մետր ծածկույթով Հերմոն լեռան վրա (1,5 հազար մետր և ավելի բարձրության վրա) դեկտեմբերից մինչև ապրիլ (լեռնադահուկային սեզոնը սովորաբար հունվարից մարտ է)։ 1950 թվականի փետրվարին մի քանի օր ձյունը ծածկեց երկրի ողջ տարածքը։ Ամռանը առափնյա գոտում և հովիտներում (հատկապես Նեգևի իջվածքում) տարեկան մոտ 200 օր առավոտյան առատ ցող է նստում, ինչը որոշ չափով փոխհատուցում է գյուղատնտեսության մեջ անձրևի բացակայությունը։
Ամպային համակարգեր
Կան միայն երկու ամպային համակարգեր, որոնք անձրև են բերում Իսրայել.
Կիպրական ցիկլոն
Կիպրական ցիկլոնները բնութագրվում են երկրի հյուսիսում սկսվող երկար, ձգձգվող, ցրտաշունչ անձրևներով և աստիճանաբար տարածվում են մինչև Նեգևի անապատի կեսը, բացառիկ դեպքերում անձրևները թափվում են ավելի հարավ։ Այս ամպային համակարգի կողմից բերված սովորական տեղումները թեթև անձրև են, որը կարող է տևել մեկ շաբաթ, իսկ բացառիկ դեպքերում՝ նույնիսկ ավելի երկար (1994-1995-ի ձմռանը անձրևները տևել են մինչև երկու շաբաթ)։ Տարեկան մի քանի անգամ Իսրայելի հյուսիսում կարկուտ է լինում։ Ցիկլոնը հաճախ ուղեկցվում է ամպրոպներով։
Քամի Կարմիր ծովի կողմից
Կարմիր ծովից քամին սովորաբար գալիս է Իսրայել գարնանը կամ աշնանը։ Դա Սուդանի վրա մոլեգնող ցիկլոնների հետքերն է. դա դեպի հյուսիս ներթափանցող տաք, խոնավությամբ հարուստ ամպային զանգվածների տեղաշարժն է դեպի Սիրիա-աֆրիկյան իջվածքով հետևյալ ճանապարհով.
Հնդկական օվկիանոս → Ադենի ծոց → Կարմիր ծով → Էյլաթի ծոց → (այնուհետև Իսրայելի և Հորդանանի սահմանի երկայնքով) Արավի անապատ → Կարմիր ծով → Հորդանանի հարթավայր → Գալիլեյան ծով → Հուլա լճի հարթավայր։
Այստեղ օդային զանգվածները մնում են Հերմոն լեռան բարձունքի վրա և, հետագայում հնարավորություն չունենալով տեղաշարժվել դեպի հյուսիս, ստիպված են տարածվել դեպի տարբեր կողմեր։ Հյուսիս շարժվելիս օդային զանգվածները սառչում են, կորցնում ջուր կրելու ունակությունը և տեղում են անձրևի տեսքով։
Կլիմայական առանձնահատկություններ
Տվյալների աղբյուր. Իսրայելի կլիմայի ծառայության պաշտոնական կայք
Աղբյուրներ
Կատեգորիա:Իսրայելի Երկիր Կատեգորիա:Իսրայելի բնություն
Մարտի 3
Մարտի 3, տարվա 62-րդ (նահանջ տարիներին՝ 63-րդ) օրն է։
Դարյուրդ
Դարյուրդ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրեջանական ՍՍՀ Գետաբեկի շրջանում ։
Բնակչություն
1907 թվականին գյուղն ունեցել է 65, իսկ 1908-ին՝ 139 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Կարենիսի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Կարենիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 21 հուշարձան (4 միավոր)։
Էլիզաբեթ Թեյլոր
Էլիզաբեթ Թեյլոր (Elizabeth Rosemond Taylor, ), անգլո-ամերիկյան դերասանուհի։ Համարվում է Հոլիվուդի Ոսկե դարի մեծագույն դերասանուհիներից մեկը։ Ամերիկյան կինոակադեմիան իր կողմից հրապարակած Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է 7-րդ տեղում։
Կենսագրություն
Էլիզաբեթ Թեյլորը ծնվել է 1932 թվականին Լոնդոնում։ Սովորել է պարարվեստի ուսումնարանում։ 1943 թվականին ռեժիսոր Ֆրեդ Ուիլկոքսը «հայտնագործում է » դերասանական արտակարգ ընդունակությունների տեր 11-ամյա Թեյլորին և ստեղծում «Լեսսին վերադառնում է տուն» կինոնկարը։ Այնուհետև նա մեկը մյուսի ետևից նկարահանվում է Ֆրեդ Ուիլկոքսի «Լեսիի արիությունը» (1946), Ջորջ Ստիվենսի «Մի տեղ արևի տակ» (1951) և «Հսկան» (1956), Ջոզեֆ Լ. Մանկիևիչի «Կլեոպատրա» (1961-1963), Ջոն Հյուստոնի «Իգուանայի գիշերը» (1964), Ջեկ Հալեի «Հոլիվուդի հիշարժան տարիները (1975), Գայ Համիլտոնի «Հայելին ճաքեց» (1980 թ., ըստ Ագաթա Քրիստիի համանուն պատմվածքի)։ Էլիզաբեթ Թեյլորը առավել հայտնի է 1963 թվականին նկարահանված «Կլեոպատրա» ֆիլմում խաղացած գլխավոր դերի շնորհիվ ( նույն ֆիլմում Մարկոս Անտոնիոսի դերը մարմնավորել է Ռիչարդ Բարթոնը՝ իր 7 ամուսիններից մեկը)։
Երկու անգամ արժանացել է «Օսկար» մրցանակի՝ 1961 թվականին ռեժիսոր Դանիել Մաննի «Բաթերֆիլդ, 8» ֆիլմում կատարած դերի, երկրորդը՝ 1967 թվականին Մայք Նիկոլսի «Ո՞վ է վախենում Վիրջինիա Վուլֆից» ֆիլմերի համար։ 1975 թվականին Թեյլորը նկարահանվեց ռեժիսոր Ջորջ Կյուքորի խորհրդա-ամերիկյան «Կապույտ թռչունը» կինոնկարում, որտեղ կատարեց չորս դեր՝ Մոր, Լույսի, Բարի հրեշտակի և Մայրական սիրո։ Իր 50- ամյակի շեմին Էլիզաբեթ Թեյլորը հրաժեշտ տվեց կինոյին և ամբողջությամբ նվիրվեց թատրոնին։
«Օսկարներ» շնորհող Շարժանկարի արվեստի և գիտության ամերիկյան ակադեմիան Էլիզաբեթ Թեյլորին 1992 թվականին հանձնել է «Ջին Հերհոլթի մարդասիրական մրցանակը»՝ կինոարվեստին ծառայելու և բարեգործական նախաձեռնություններին մասնակցելու համար։ Էլիզաբեթ Թեյլորը բազմաթիվ այլ մրցանակների դափնեկիր է։
Կարենիսի պատմության և մշակույթի անշարժ հուշարձանների ցանկ (Կոտայքի մարզ)
Ծանոթագրություններ
Կատեգորիա:Կոտայքի մարզի հուշարձանների ցանկեր
Ջուլի Սթրեյն
Ջուլի Սթրեյն (Julie Strain, ), ամերիկացի դերասանուհի, ֆոտոմոդել։
Կենսագրություն
Ջուլի Էն Սթրեյնը ծնվել է 1962 թվականի փետրվարի 18-ին, Կալիֆոռնիայի Կոնկորդ քաղաքում։ 1979 թվականին ավարտել է Փլեզանթ Հիլլ քաղաքի դպրոցներից մեկը։ 1991 և 1993 թվականներին նրա լուսանկարը հայտնվել է «Penthouse» ամսագրի շապիկին  ։ Նորամուտը կինոյում նա կատարել է 1990 թվականին։ Դերերի ընտրության հարցում իր բարձր հասակի (185 սմ) պատճառով նա հաճախ խնդիրներ է ունեցել։
Իր ողջ կարիերայի ընթացքում նա խաղացել է ավելի քան 130 ֆիլմում և հեռուստասերիալում, որոնց թվում կան նաև մի քանի պոռնոֆիլմեր ։
Ջուլիայի կերպարը հանդիսանում է Heavy metal f.a.k.k. 2 համակարգչային խաղի նախատիպը   ։
1997 թվականին լույս է տեսել Սթրեյի ինքնակենսագրականը՝ «Six Foot One and Worth the Climb» վերնագրով։
Ձիուց ընկնելուց հետո Սթրեյնը գլխի ծանր վնասվածք է ստացել, ինչի պատճառով նա ամնեզիա է ստացել և նրա պատանեկության մեծ մասը ջնջվել է նրա հիշողությունից։
2018-ի հուլիսի 16-ին նա Ֆեյսբուք սոցիալական կայքում նա հայտարարել է, որ տառապում է ծանր տեսակի դեմենցիայով։
2018 թվականի նոյեմբերին հայտարարվել է, որ նա գտնվում է հիվանդության ծանր փուլում և տնային բուժում է ստանում ։
Ջուլի Սթրեյնը մահացել է 2021 թվականի հունվարի 10-ին ։
Անձնական կյանք
1995-2007 թվականներին Սթրեյնը ամուսնացած է եղել Քևին Իսթմանի հետ։ 2006 թվականին ծնվել է նրանց որդին։
Ծանոթագրություններ
Կատեգորիա:Ֆոտոմոդելներ Կատեգորիա:Պոռնոդերասաններ ըստ ազգության
Գելտիշչևայի առանձնատուն
'''Լ. Ի. Գելտիշչևայի առանձնատուն''' (Особняк Л. И. Гельтищевой), շենք Մոսկվայի կենտրոնում (Սրեդնի Օվչիննիկովսկի նրբանցք, տուն 8, շինություն 1)։ Կառուցվել է 1904 թվականին ճարտարապետ Ֆ. Ֆ. Վոսկրեսենսկու կողմից մոդեռն ոճով։ Լ. Ի. Գելտիշչևայի առանձնատունն ունի մշակութային ժառանգության դաշնային նշանակության օբյեկտի կարգավիճակ ։
Պատմություն
1834 թվականին «վաճառականի որդի» Ստեբնևը Սրեդնի Օվչիննիկովսկի նրբանցքում կառուցեց երկհարկանի քարե տուն։ XX դարի սկզբին այդ տունը պատկանել է Լ. Ի. Գելտիշչևային։ Նրա պատվերով ճարտարապետ Ֆ. Ֆ. Վոսկրեսենսկին էապես վերակառուցել է առանձնատունը։ Ստեբնևի նախկին տունը դարձել է նրա միջին մասը, կողքերից ավելացվել են կցակառույցներ ։
Ճարտարապետություն
Լ. Ի. Գելտիշչևայի առանձնատունը մոսկովյան մոդեռնի վառ նմուշներից մեկն է։ Ձևավորման մեջ լայնորեն օգտագործված են բուսական մոտիվներ։ Ոչ մեծ շինության ճակատը ծածկված է փիրուզագույն ջնարակված սալիկներով։ Պատուհանների եզրակալման մեջ օգտագործված են բազմաթիվ ծեփածո դեկորատիվ մանրամասներ (կռատուկի ծաղիկներ և տերևներ)։ Շքամուտքի որմնախորշը ձևավորված է տոսկանական օրդերի սյուներով։ Տանիքին անսովոր ձևավորմամբ լսողական պատուհաններ են։ Ատտիկոսին տեղադրված են գնդերով մի քանի կարճասյուներ, ինչպես նաև տակդիրով դեկորատիվ ջահ ։
Գլխավոր ճակատի կենտրոնում երկմասանի «իտալական» պատուհան է, որը բաղկացած է երկու կիսաշրջանաձև պատուհանիկներից, որոնք միավորված են կամարաձև խորշով։ Այս պատուհանի վերևում խճանկարային մեծանկար է, որտեղ ոսկեգույն ֆոնի վրա պատկերված են խոլորձներ ։ Ճակատին նկատելի է նաև առանձնատան սեփականատեր Լ. Ի. Գելտիշչևայի միացագիրը ։ Կիսանկուղային հարկի պատուհանները փակված են հիրիկի ծաղիկներով կռածո երկաթե վանդակաճաղերով։ Շենքի ինտերիերը պահպանվել է գրեթե անփոփոխ տեսքով, այն ձևավորված է խեցեղենի, մետաղական և ծեփածո տարրերի օգտագործմամբ ։
Ծանոթագրություններ
Կատեգորիա:1904 հիմնադրումներ Կատեգորիա:Մոսկվայի շենքեր և կառույցներ
Գրաֆների տեսություն
Մաթեմատիկայում և համակարգչային գիտության մեջ գրաֆների տեսությունը ուսումնասիրում է գրաֆները, որոնք օբյեկտների միջև զույգ առ զույգ կապերը մոդելավորող մաթեմատիկական օբյեկտներ են։ Գրաֆը կազմված է գագաթներից (կամ հանգույցներից) և կողերից, որոնք միացնում են գագաթների որոշ զույգեր։
Գրաֆը կարող է լինել չուղղորդված (չկողմնորոշված), երբ յուրաքանչյուր կողի երկու ծայրակետերը համարժեք են, կամ կողերը կարող են ուղղորդված (կողմնորոշված) լինել մի ծայրակետից մյուսը։ Գրաֆները դիսկրետ մաթեմատիկա բաժնում ուսումնասիրվող պարզագույն օբյեկտներից են։
Գրաֆների տեսության հիմնական հասկացությունների համար այցելեք գրաֆների տեսության բառարան։
Սահմանումներ
Գրաֆը սահմանվում է որպես կարգավոր զույգ G=(V,E), որտեղ V-ն գագաթների (կամ հանգույցների) բազմությունն է, իսկ E-ն՝ կողերի (գծերի), որոնք V բազմության երկու տարրանոց ենթաբազմություններ են (այսինքն, կողը բնութագրվում է որպես երկու տարբեր գագաթների չկարգավորված զույգ)։ Գրականությունում հանդիպող այլ սահմանումներից տարբերելու համար այսպես սահմանվող գրաֆները երբեմն կոչում են չկողմնորոշված և հասարակ գրաֆներ։
Կողին պատկանող գագաթները կոչվում են այդ գագաթի ծայրակետեր։ Հաճախ \{u, v\} կողը կրճատ նշանակում են uv-ով։
Երբեմն E բազմությունը սահմանվում է որպես (իրարից տարբեր) գագաթների չկարգավորված զույգերի մուլտիբազմություն։ Այսպես սահմանվող օբյեկտները կոչվում են մուլտիգրաֆներ։ Գագաթների միևնույն զույգի միջև մեկից ավելի կողերը կոչվում են պատիկ կողեր։ Եթե թույլատրվում են նաև այնպիսի կողեր, որոնց երկու ծայրերն էլ միանում են միևնույն գագաթին (առաջացնելով օղակ), այդ դեպքում ասում են, որ գործ ունենք պսևդոգրաֆի հետ։
Սովորաբար V և E բազմությունները ընդունվում են վերջավոր։ Հակառակ դեպքում գործ ունենք անվերջ գրաֆների հետ, որոնց համար վերջավոր գրաֆների բազմաթիվ հատկություններ տեղի չունեն։ Գրաֆի կարգը գագաթների բազմության հզորությունն է։ Որևէ գագաթի աստիճանը այդ գագաթին միացած կողերի քանակն է։ Պսևդոգրաֆների դեպքում, երբ որևէ կողի երկու ծայրերն էլ միացած են միևնույն գագաթին, այդպիսի կողերը (օղակները) հաշվվում են երկու անգամ։
Կիրառություններ
Գրաֆները կիրառվում են ֆիզիկայի, քիմիայի, կենսաբանության, սոցիալական և ինֆորմացիոն համակարգերի մոդելավորման մեջ։ Այս և այլ ոլորտներում ծագող բազմաթիվ խնդիրներ արդյունավետ կերպով լուծվում են գրաֆային ալգորիթմներով։
Համակարգչային գիտություններում գրաֆներով մոդելավորում են համակարգչային ցանցերը, տվյալների կառուցվածքները, հաշվարկի ընթացքը և այլն։ Օրինակ, որպես գագաթների բազմություն կարելի է ընտրել ինտերնետային կայքերը, իսկ կայքերի միջև հղումները կդառնան ուղղորդված կողեր գագաթների միջև։ Գրաֆների միջոցով ներկայացվող տվյալները արդյունավետ պահելու և կառավարելու համար գոյություն ունեն գրաֆային տվյալների հենքեր։ Գրաֆների տեսությամբ են մոդելավորվում գերմեծ ինտեգրալ սխեմաների նախագծման ժամանակ առաջացող բազմաթիվ խնդիրներ (օրինակ՝ routing-ի խնդիրը)։
Քիմիայում և պինդ մարմնի ֆիզիկայում գրաֆների միջոցով մոդելավորում են ատոմները և նրանց միջև կապերը։
Գրաֆների պատկերում
Գրաֆները հաճախ ներկայացվում են հարթության վրա պատկերի միջոցով։ Յուրաքանչյուր գագաթի համար պատկերվում է կետ կամ շրջան, իսկ կողերը ներկայացվում են գագաթները միացնող կորերով։ Ուղղորդված գրաֆների դեպքում կորերի մի ծայրում պատկերվում են սլաքներ։
Ակնհայտորեն, միևնույն գրաֆը կարելի է պատկերել տարբեր ձևերով, և ընդհանուր դեպքում դժվար է ճանաչել, թե երբ են տարբեր պատկերները համապատասխանում միևնույն գրաֆին։ Գրաֆների գեղեցիկ կամ հարմար պատկերումը գրաֆների տեսության բարդագույն խնդիրներից է։ Մշակված են մի շարք որակի չափանիշներ (կողերի հատումների թիվը, համաչափությունը, գագաթների հեռավորությունը իրենցով չանցնող կողերից և այլն), ինչպես նաև բազմաթիվ պատկերման ալգորիթմներ ։
Այն գրաֆները, որոնք հնարավոր է պատկերել հարթության վրա այնպես, որ կողերը չհատվեն, կոչվում են հարթ գրաֆներ։ Ընդհանուր դեպքում, կողերի հատումների նվազագույն քանակը, որին կարելի է հասնել գրաֆը հարթության վրա պատկերելիս, կոչվում է գրաֆի խաչումների թիվ ։ Հարթ գրաֆների խաչումների թիվը հավասար է զրոյի։ Հարթ գրաֆների հետազոտությունը, ինչպես տրված գրաֆի խաչումների թիվը հաշվելը գրաֆների տեսության հայտնի խնդիրներից են։ Գրաֆների պատկերման խնդիրները այլ մակերևույթների վրա (օրինակ՝ տոռերի) ուսումնասիրում է տոպոլոգիական գրաֆների տեսությունը։
Ենթագրաֆներ, մինորներ
Նման խնդիրներ դրվում են նաև ծնված ենթագրաֆների համար։ Այս խնդիրներն էլ հաճախ բարդ են։ Օրինակ, տրված գրաֆում մեծագույն անկախ բազմություն գտնելու խնդիրը (այսինքն, մեկուսացված գագաթներով ծնված ենթագրաֆ գտնելը) նույնպես NP-լրիվ է։
Գրաֆների ներկումներ
Գրաֆների տեսության բազմաթիվ խնդիրներում գրաֆի տարբեր տարրերին (կող, գագաթ և այլն) համապատասխանեցվում են գույներ կամ թվեր։ Այդպիսի արտապատկերումները գրաֆի տարրերից թվերին կոչվում են ներկումներ։
Գագաթային ներկումներ
Ճիշտ գագաթային ներկման դեպքում գագաթներին համապատասխանեցվում են գույներ (թվեր) այնպես, որ հարևան գագաթների գույները լինեն տարբեր։ Ակնհայտորեն, բոլոր գրաֆները ունեն այդպիսի ներկումներ, քանի որ կարելի է ամեն գագաթին համապատասխանեցնել մի նոր վվգույն։ Սակայն խնդիր է առաջանում գտնել գույների ամենափոքր թիվը, որոնցով կարելի է ապահովել ճիշտ գագաթային ներկում։ Այդ թիվը կոչվում է գրաֆի քրոմատիկ թիվ։ Դրա որոշումը NP-լրիվ խնդիր է, սակայն հայտնի են բազմաթիվ գնահատականներ։ Օրինակ, ըստ Բրուքսի թեորեմի , գրաֆի քրոմատիկ թիվը չի գերազանցում գրաֆի առավելագույն աստիճանը, բացառությամբ ցիկլերի և լրիվ գրաֆների։
Ճիշտ գագաթային ներկումների հայտնի չլուծված խնդիրներից է Հադվիգերի հիպոթեզը, ըստ որի k քրոմատիկ թիվ ունեցող գրաֆը պետք է պարունակի k-գագաթանի լրիվ գրաֆը որպես մինոր։ Այս հիպոթեզը չորս գույների թեորեմի ընդհանրացումն է։
Կողային ներկումներ
Գրաֆի ճիշտ կողային ներկումը համարժեք է գրաֆի կողային գրաֆի ճիշտ գագաթային ներկմանը։
Ինչպես գագաթային, այնպես էլ կողային ներկումների համար սահմանվում են ցուցակային ներկումներ, երբ յուրաքանչյուր գագաթի (կողի) համապատասխանեցվում է գույների ցուցակ, որտեղից անհրաժեշտ է ընտրել գույներ այնպես, որ ստացված ներկումը լինի ճիշտ։ Կողային ցուցակային ներկման հիպոթեզի համաձայն, ցանկացած օղակ չպարունակող մուլտիգրաֆի համար կողային ցուցակային քրոմատիկ թիվը պետք է հավասար լինի գրաֆի քրոմատիկ դասին։ Այս խնդիրը ևս լուծված չէ ։
Տոտալ ներկումներ
Ներկումը կոչվում է տոտալ, երբ ներկվում են ինչպես գագաթները, այնպես էլ կողերը։ Այս ոլորտի ամենահայտնի խնդիրը տոտալ ներկման հիպոթեզն է, որը ձևակերպվել է Վիզինգի և Բեհզադի կողմից 1965 թ․ և մինչ այժմ լուծված չէ ։
Շրջանցումներ
Էապես ավելի բարդ խնդիր է Համիլտոնյան ցիկլի գոյության խնդիրը։ Այս դեպքում պահանջվում է, որ ցիկլը անցնի յուրաքանչյուր գագաթով ճիշտ մեկ անգամ։ Գրաֆում համիլտոնյան ցիկլի գոյության համար հայտնի են բազմաթիվ բավարար պայմաններ։ Սակայն ընդհանուր դեպքում խնդիրը NP-լրիվ է նույնիսկ հարթ գրաֆների համար, որոնց առավելագույն աստիճանը երեք է ։
Հղումներ
Կատեգորիա:Գրաֆների տեսություն Կատեգորիա:Ինֆորմատիկա
Միրանո
Միրանո (Mirano), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 26123 մարդ։ Խտությունը կազմում է 580 մարդ/կմ²։ Տարածքը գրավում է 45 կմ²։ Փոստային ինդեքս՝ 30035։ Հեռախոսային կոդ՝ 041։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Մարտի 4
Մարտի 4, տարվա 63-րդ (նահանջ տարիներին՝ 64-րդ) օրն է։
Վալտեր Մացցարի
Մարիո Ռոբերտո Վալտեր Մացցարի (Mario Roberto Walter Mazzarri, ), իտալացի նախկին ֆուտբոլիստ, մարզիչ։
Մարզչական կարիերան սկսել է Բոլոնյայում, որտեղ աշխատել է որպես մարզչի օգնական, այնուհետև նաև Նապոլիում, որպես գլխավոր մարզիչ Ուլիվյերիի օգնական։ 1999 թվականին Մացցարին սկսել է ինքնուրույն մարզչական կարիերան՝ գլխավորելով Բոլոնյայի երիտասարդական թիմը։ 2001 թվականին նա գլխավորեց Սերիա C2-ի թիմերից մեկը՝ «Աչիրեալեն»։ Այնուհետև մարզել է C1 Սերիայի «Պոստեյզե» ակումբը։ 1 տարի անց նա արդեն աշխատում էր Բ Սերիայում՝ մարզելով «Լիվորնոն», որին երրորդ տեղով կարողացավ դուրս բերել Ա Սերիա, որը տեղի էր ունեցել առաջին անգամ 1949 թվականից հետո։ Սակայն այս ակումբում Մացցարին չմնաց, այլ գլխավորեց «Ռեջինան», որի հետ 3 մրցաշրջան անցկացրեց։ «Ռեջինայում» աշխատելու տարիներին Մացցարին օգնեց թիմին մնալ Ա Սերիայում, ավելին 2006 թվականի Կալչոպոլիից հետո թիմը մրցաշրջանը սկսեց 11 միավորով, սակայն մարզչին հաջողվեց թիմին պահել ուժեղագույնների պայքարում։ Այս արդյունքի շնորհիվ Մացցարին ստացավ Ռոջիո դի Կալաբրիա քաղաքի պատվավոր քաղաքացու կոչում։
2007 թվականին Մացցարին պայմանագիր կնքեց Սամպդորիայի հետ, որի հետ առաջին մրցաշրջանում թիմը գրավեց 6-րդ հորիզոնականը և իրավունք ստացավ մասնակցել Եվրոպա Լիգային։
2009 թվականի հոկտեմբերին «Նապոլին»` փոխարինելով պաշտոնանկ արված Ռոբերտո Դոնադոնիին։ Նրա գլխավորությամբ «Նապոլին» 13 խաղյա անպարտելի շարք անցկացրեց, այդ թվում առաջնության և Գավաթի խաղեր, որն ավարտվում է «Յուվենտուսի» դեմ խաղում պարտությամբ։ Մրցաշրջանի ավարտին թիմը գրավեց 6-րդ հորիզոնականը։ 2010-2011 թվականների մրցաշրջանում Մացցարիի «Նապոլին» գրավեց 3-րդ հորիզենականը և իրավունք ստացավ մանսակցելու Չեմպիոնների Լիգային։ 2012-2013 թվականի մրցաշրջանում թիմը դարձավ Իտալիայի փոխչեմպիոն։ 2013 թվականի մայիսի 20-ին Մացցարին հայտարերց ակումբից հեռանալու մասին։
2013 թվականի մայիսի 24-ին Մացցարին 2 տարվա պայմանագիր կնքնեց «Ինտերի» հետ։
Կատեգորիա:Իտալացի ֆուտբոլային մարզիչներ
Եռանիստ անկյուն
Եռանիստ անկյուն, ընդհանուր գագաթ և զույգ առ զույգ ընդհանուր կողեր ունեցող, բայց մի հարթության մեջ չընկած երեք հարթ անկյուններով սահմանափակված տարածության մաս։
Թեորեմներ
Ցանկացած եռանիստ անկյան համար գոյություն ունեն հետևյալ թեորեմները․
Թեորեմ 1
Ցանկացած եռանիստ անկյան 2 հարթ անկյունների գումարը միշտ ավելի մեծ է, քան երրորդ հարթ անկյունը։
Թեորեմ 2
Եռանիստ անկյան հարթ անկյունների գումարը միշտ փոքր է 360^0ից։
Կոսինուսների թեորեմը եռանիստ անկյան համար
Դիցուք տրված է եռանիստ անկյուն (տես նկարը), α-ն, β-ն, γ-ն նրա հարթ անկյուններն են, A-ն, B-ն, C-ն՝ β և γ, α և γ, α և β անկյունների հարթություններով կազմված երկնիստ անկյուններ։
Կոսինուսների առաջին թեորեմը եռանիստ անկյան համար՝
Կոսինուսների երկրորդ թեորեմը եռանիստ անկյան համար՝
Աղբյուրներ
Կատեգորիա:Երկրաչափական պատկերներ Կատեգորիա:Երկրաչափություն Կատեգորիա:Երկրաչափական թեորեմներ
Սիգնալ (ծրագրային ապահովում)
Սիգնալ (Signal, ավելի վաղ՝ TextSecure), հաճախորդական հավելված ակնթարթային հաղորդագրությունների փոխանակման և ազատ ու ելակետային կոդով ինտերնետ հեռախոսակապի համար։ Հիմնական շեշտը դրվում է գաղտնիության և անվտանգության վրա ։ Անդրոիդի համար հավելվածը կարող է օգտագործվել նաև ոչ ծածկագրված SMS-ների ուղարկման և ստացման համար ։ Մինչև 2015 թվականի նոյեմբերը հավելվածը կոչվում էր «TextSecure» և թույլ էր տալիս միայն ակնթարթային հաղորդագրությունների փոխանակում։ Նոր անվան հետ միասին միացվել է նաև «RedPhone» հավելվածի զանգերի գործառույթը։ 2017 թվականի մարտին Սիգնալն անցել է WebRTC-ի հիման վրա զանգերի նոր համակարգին, ինչը թույլ է տվել տեսազանգեր կատարել  ։
Սիգնալը մշակվել է Մոքսի Մարլինսփայքի և նրա ստեղծած Open Whisper Systems (OWS) ընկերության կողմից ։ Հաճախորդական հավելվածները տարածվում են GPLv3 արտոնագրի ներքո։ Սերվերի կոդը հասանելի է AGPLv3 արտոնագրի ներքո։ 2018 թվականի փետրվարին ստեղծվել է Signal Foundation ոչ առևտրային հիմնադրամը, որի սկզբնական ֆինանսավորումը կազմել է 50 միլիոն ԱՄՆ դոլար ։
Ազդեցություն
Սիգնալ հավելվածում օգտագործվում է OWS-ի մշակած «Signal Protocol» միջանցիկ ծածկագրման ալգորիթմը։ Այս ալգորիթմը լայն ճանաչում է ստացել և իրականացվել է նաև մի շարք այլ մշակողների մեսենջերներում․
Արգելափակում
2016 թվականի դեկտեմբերին Եգիպտոսն արգելափակել է Սիգնալի հասանելիությունը ։ Ի պատասխան, Սիգնալի մշակողները իրենց ծառայության մեջ ավելացրել են domain fronting-ը ։ Այն թույլ է տալիս որոշակի երկրում Սիգնալի օգտվողներին շրջանցել գրաքննությունը՝ ստեղծելով այնպիսի տպավորություն, որ նրանք միանում են մեկ այլ ինտերնետ ծառայության ։ 2017 թվականի հոկտեմբերի դրությամբ Սիգնալի domain fronting-ը միացված է Եգիպտոսում, Արաբական Միացյալ Էմիրություններում, Օմանում և Կատարում ։ 2018 թվականի հունվարի դրությամբ Սիգնալն արգելափակված է Իրանում ։ Սիգնալի «domain fronting» գործառույթը հենվում է Google App Engine ծառայության վրա  ։ Այն չի աշխատում Իրանում, քանի որ Գուգլն արգելափակել է Իրանի հասանելիությունը GAE-ին՝ ԱՄՆ սանկցիաները կատարելու համար ։
2018 թվականի սկզբին Google App Engine-ը ներքին փոփոխություններ է կատարել բոլոր երկրների համար «domain fronting»-ը դադարեցնելու համար։ Այս խնդրի պատճառով Սիգնալը հրապարակային փոփոխություն է կատարել և սկսել է օգտագործել Amazon CloudFront-ը domain fronting-ի համար։ Սակայն AWS-ը նույնպես հայտարարել է, որ փոփոխություններ է կատարելու իր ծառայության մեջ՝ domain fronting-ը կանխելու համար։ Որպես արդյունք Սիգնալն ասել է, որ դադարելու է նոր մեթոդներ/մոտեցումներ մշակել ։ 2019 թվականի ապրիլին Սիգնալը հետ անցել է Գուգլին ։
Հատկություններ
Սիգնալը թույլ է տալիս օգտվողներին ավտոմատ կերպով աղավաղել մարդկանց դեմքերը լուսանկարներում՝ նրանց ինքնությունը պաշտպանելու համար   ։
Արտաքին հղումներ
Կատեգորիա:IOS-ի ծրագրային ապահովում Կատեգորիա:Ազատ ծրագրային ապահովում Կատեգորիա:Անդրոիդի ծրագրային ապահովում
Աշխարհագրական տեղեկատվական համակարգ
ԱՏՀ (Աշխարհագրական տեղեկատվական համակարգ) (անգլերեն՝ GIS [])։ ԱՏՀ-ն ապարատածրագրային ամբողջություն է, մարդ-համակարգիչ փոխհարաբերություն, օժտված բազմաթիվ հնարներով, տարածական կոորդինատավորված (աշխարհագրական) տվյալների հավաքման, պահպանման, մշակման, վերլուծման և տարածման համար։
(8778) 1931 TD3
(8778) , աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 10-ին Քլայդ Տոմբոյի կողմից Ֆլագստաֆում ։
Աշխարհագրական տեղեկատվական համակարգ
Աշխարհագրական տեղեկատվական համակարգերն առաջացել են XX դարի 60-ական թվականների սկզբներին։ Հենց այդ ժամանակ հայտնվեցին նախադրյալներ և պայմաններ թվայնացնելու համար գործունեության այն ոլորտները, որոնք կապված են աշխարհագրական տարածության մոդելավորման և տարածական խնդիրների լուծման հետ։ Նրանց զարգացումը պայմանավորված էր համալսարանների, գիտական հիմնարկների, պաշտպանական գերատեսչությունների և քարտեզագրական ծառայությունների ուսումնասիրություններով։
(8778) 1931 TD3
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Քլայդ Տոմբոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աշխարհագրական տեղեկատվական համակարգ
Կարճ՝ ԱՏՀ-ն սահմանվում է որպես տեղեկատվական համակարգեր, որոնք ապահովում են տվյալների հավաքումը, պահպանումը, մշակումը, ցուցադրումը և տարածումը, ինչպես նաև նրանց հիման վրա նոր տեղեկույթի (ինֆորմացիա) և տարածական կոորդինատավորված երևույթների մասին գիտելիքների ստացումը։ ԱՏՀ-ի հիմնական կատեգորիաներն են՝ տվյալներ, տեղեկույթ և գիտելիք։
ԱՏՀ-ն կարելի է դասակարգել ըստ մի քանի չափանիշների.
Ամփոփելով, կարող ենք ասել, որ աշխարհագրական տեղեկատվական համակարգ ասելով կհասկանանք սարքային-ծրագրային մարդ-մեքենա համախումբ, որն ապահովում է տվյալների հավաքում, մշակում, տարածական տվյալների ցուցադրում և տարածում, տարածության մասին ինֆորմացիայի և գիտելիքի տրամադրում գիտական և կիրառական խնդիրների լուծման ժամանակ, որոնք կապված են տվյալների վերլուծության, մոդելավորման, շրջակա միջավայրի կանխատեսման և ղեկավարման հետ և այլն։
Արտաքին հղումներ
Կատեգորիա:Աշխարհագրական տեղեկատվական համակարգեր
Դայակարաբուլախ
Դայակարաբուլախ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ Գետաբեկի շրջանում։ Գտնվում է շրջկենտրոնից 9 կմ հեռավորության վրա ։
Բնակչություն
1908 թվականին գյուղն ունեցել է 121 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
(350) Օրնամենտա
(350) Օրնամենտա (Ornamenta), աստերոիդ աստերոիդների հիմնական գոտում։ Հայտնաբերվել է 1892 թվականի դեկտեմբերի 14-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 3,109356 ա. մ., առավելագույնը մոտենում է 2,6184 ա. մ. հեռավորության վրա և հեռանում 3,6003 ա. մ., իսկ Երկրի ուղեծրին Օրնամենտա աստերոիդը նվազագույնը մոտենում է 1,6449 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2002,65 երկրային օրվա ընթացքում, իր ուղեծրով շարժվելով միջինում 0,179762 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,91° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոշկա (Գորիի շրջան)
Կոշկա (კოშკა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 32 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Մուզիլե դի Պիավե
Մուզիլե դի Պիավե  (Musile di Piave), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 10222 մարդ։ Խտությունը կազմում է 222 մարդ/կմ²։ Տարածքը գրավում է 44 կմ²։ Փոստային ինդեքս՝ 30024։ Հեռախոսային կոդ՝ 0421։
Կոմունայի հովանավորներն են Ինտերամնայի Սուրբ Վալենտինը և Արեցցոյի Սուրբ Դոնատուսը։ Տոնը նշվում է փետրվարի 14-ին։
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Բերեստկի (գյուղ, Կրասնոարմեյսկի շրջան)
Բերեստկի (Берестки), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Բերեստկի գյուղում բնակվում էր 198 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
Լանոբր
Լանոբր (Lanobre), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 1379 մարդ, բնակչության խտությունը` 33.64 մարդ/կմ²։ Բնակավայրը զբաղեցնում է 40.99 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 830 աշխատունակ (15-64 տարեկան) բնակիչ, որոնցից ակտիվ էին 602-ը, իսկ ոչ ակտիվները` 228։ Ակտիվության ցուցանիշը կազմում է 72,5 %։ 602 աշխատունակ մարդկանցից աշխատել է 564 անձ (307 տղամարդ և 257 կին)։ Գործազուրկ են եղել 38 անձ (21 տղամարդ և 17 կին)։ 228 անաշխատունակներից 34-ը եղել են աշակերտներ կամ ուսանողներ, 128-ը` թոշակառուներ, իսկ 66-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արշակ Բուրջալյան
Արշակ Սարգսի Բուրջալյան, հայ ռեժիսոր, դերասան։
Կենսագրություն
Արշակ Բուրջալյանը ծնվել է Աստրախանում։ Պապը ամբողջ մարզում հայտնի գինեգործ է եղել, իսկ հայրը՝ Սարգիս Բուրջալյանը, XIX դարի կեսերին տեղափոխվում է Մոսկվա, զբաղվում առևտրով՝ լինելով թատրոնի սիրահար։ 1859 թվականից սկսած նա ակտիվ մասնակցում է մոսկովյան հայ ուսանողերի խմբակի բեմադրություններում։ Բուրջալյանի ավագ որդին՝ Գևորգը, դառնում է ռուսական թատրոնի հայտնի գործիչ, Կ. Ստանիսլավսկու մտերիմ բարեկամն ու համախոհը, ով հաճախ էր լինում Բուրջալյանի տանը։
Ավարտելով Աստրախանի ռեալական ուսումնարանը՝ Բուրջալյանը ուսումը շարունակելու համար մեկնում է Մոսկվա։
Մոսկվայում, ապրելով հոր տանը, 17-ամյա Արշակը հաղորդակից է դառնում ավագ եղբոր թատերական առօրյային։ Շուտով Արշակը մոռանում է տատին տված խոստումը և, առևտրական դպրոցի փոխարեն, ընդունվում է «Արվեստի ու գրականության ընկերություն»։ Երբ երիտասարդ Բուրջալյանն ընդունվում է «Ընկերություն», որը ղեկավարում էր Ստանիսլավսկին, այն հայտնի էր ամբողջ Ռուսաստանով մեկ։ Երկու տարի (1896-1898 թվականներ) Ա. Բուրջալյանն աշխատում է այնտեղ։
Գևորգ Բուրջալյանը 1898 թվականին դառնում է Ստանիսլավսկու առաջին օգնականը Գեղարվեստական թատրոնի կազմակերպման գործում, իսկ Արշակ Բուրջալյանը մեկնում է Ս. Պետերբուրգ՝ ծովային ուսումնարան ընդունվելու։ Նա ծովային կարիերայի մասին երազել է պատանեկան տարիներից։ Մինչև կյանքի վերջը Արշակը, կամ ինչպես նրան կոչում էին Արկադի Սերգեևիչը, անտարբեր չի մնացել ծովի հանդեպ։ Նա հաճախ պարծենում էր, որ ինքը ծովային է։ Ա. Բուրջալյանը շատ է սիրել նավաստու կաշվե բաճկոնը, որից չի բաժանվել մինչև կյանքի վերջին տարիները։
Արշակ Բուրջալյանի կյանքի տասը տարիները (1898-1908 թվականներ) մնում են նրա կենսագրության անհայտ էջերը։
Հայտնի է, որ ծովային եռամյա ուսումնարանը Բուրջալյանն ավարտել է 1902-1903 թվականներին։ Հայտնի է նաև, որ տատի մահից հետո, նրա կտակի համաձայն ժառանգություն ստանալով՝ Բուրջալյանը մեկնել է Փարիզ։ Այնուհետև, Մոսկվա վերադառնալուն պես, Ա. Բուրջալյանը Ստանիսլավսկու հանձնարարականով ընդունվում է «Չղջիկ» թատրոնը ։
Ռեժիսորական կյանք
Երիտասարդ Բուրջալյանի համար «Չղջիկ» թատրոնը եղել է իսկական դպրոց։ «Չղջիկը» ստեղծվել է Ստանիսլավսկու նախաձեռնությամբ, Գեղարվեստական թատրոնի դերասանների կազմակերպած հայտնի կատակախաղերից։ «Չղջիկի» ոգին ՄԽԱՏ-ի հայ դերասան Մկրտիչ Բալյանն էր (Նիկիտա Բալիև)։ «Չղջիկ» թատրոնի ներկայացումների գլխավոր սկզբունքը կայանում էր Գեղարվեստական թատրոնի դերասանների խաղեղանակները նմանակելու մեջ։ «Չղջիկ»-ում Ա. Բուրջալյանը սովորում է գնահատել դերասանի վարպետությունը, խաղի տեխնիկան, մարմնին տիրապետելու կարողությունը։
Ա. Բուրջալյանը ռեժիսորական արվեստը սովորել է ոչ միայն «Չղջիկում», այլև Կորշի թատրոնում։ 1882 թ.-ին հիմնադրված այդ թատրոնում ստեղծվել են հետաքրքիր ներկայացումներ, որոնց մեջ հանդես են եկել ռուսական բեմի շատ հայտնի վարպետներ։ Այստեղ աշխատել են ռեժիսորներ Ֆ. Կոմիսարժևսկին, Ա. Սանինը, Կ. Մաջանիշվիլին, Ա. Թայիրովը և շատ ուրիշներ։
1919 թվականին Կորշի թատերախմբի հետ Բուրջալյանը մեկնում է հյուրախաղերի Դոնի Ռոստով, հանդես է գալիս իբրև դերասան, ռեժիսոր, խմբի ղեկավար։ Սպիտակգվարդիական հարձակման հետևանքով Մոսկվայից կտրված Կորշի թատերախումբը շուտով ցրվում է, իսկ Բուրջալյանը մնում է Ռոստովում աշխատելու։ Այստեղ նրա եռանդուն մասնակցությամբ ստեղծվում է «Չղջիկի» տիպի «Առլեկին» ռուսական թատրոնը։ Շուտով բացվում է «Չղջիկի» տիպի ևս մի թատրոն «Գրոտեսկ» անունով։
«Առլեկին» և «Գրոտեսկ» թատրոններում Բուրջալյանը հաճախ հանդես է գալիս իբրև դերասան։ Շատերը գնում էին հատկապես նրա խաղը դիտելու։ Բուրջալյանի վարպետությունն այնքան ակնառու էր, որ Ռոստովի «Ռենեսանս» կինոստուդիան հրավիրել է նրան դիմախաղի մասին դասախոսություններ կարդալու։ Ռոստովում էլ Բուրջալյանին վիճակվում է առաջին անգամ աշխատակցել դրամատուրգ Ալեքսանդր Աբելյանի նախաձեռնությամբ ստեղծված հայկական թատերախմբին։
Հայկական երաժշտական թատերախումբը Ռոստովում բեմադրում էր եվրոպական և արևելյան օպերետներ։ Մի շարք օպերետների բեմադրողը դառնում է նաև Բուրջալյանը, ով շուտով մեկնում է Թիֆլիս։
Ռեժիսորը հրավիրվում է Թիֆլիսի «Հեղափոխական գեղարվեստական թատրոնը» մի շարք ագիտ-պիեսներ բեմադրելու։ Նա փայլուն կերպով հաղթահարում է նոր առաջադրանքը, ստեղծում հեղափոխական ոգով ներծծված ներկայացումներ, որոնց մեջ կիրառվում են ռեժիսորական բոլորովին այլ եղանակներ։
Բուրջալյանին շուտով հրավիրում են Թիֆլիսի Հայ դրամա։ Գրեթե նույն ժամանակ ռեժիսորը հրավիրվում է Հայարտան դրամատիկական սեկցիան ղեկավարելու։ Այսպիսով 1922 թվականը Բուրջալյանի կյանքում դառնում է նշանակալի նրանով, որ ռեժիսորը մոտիկից շփվում է հայ թատերական արվեստին, որին և նվիրաբերում է իր ողջ հետագա կյանքը։
Հայ դրամայում և Հայարտանը նա մոտիկից ծանոթանում է հայ գեղարվեստական մտավորականությանը, նրա այնպիսի ներկայացուցիչներին, ինչպես Հովհաննես Թումանյանը, Դերենիկ Դեմիրճյանը, Ռ. Մելիքյանը, Գ. Լևոնյանը և ուրիշներ։
Մարտի 5
Մարտի 5, տարվա 64-րդ (նահանջ տարիներին՝ 65-րդ) օրն է։
Արշակ Բուրջալյան
Ռեժիսորական կյանք
Առաջին պետթատրոնում չորս տարի աշխատելուց հետո, Ա. Բուրջալյանը 1927-1930 թվականներին նորից ղեկավարում է Թիֆլիսի հայ թատրոնը, մի շարք պիեսներ բեմադրում Պատանի հանդիսատեսի թատրոնում։
1931 թվականին Մ. Գորկու և Ա. Լունաչարսկու անմիջական աջակցությամբ, Դոնի Ռոստովում կազմակերպվում է հայկական դրամատիկական թատրոն, ուր Բուրջալյանը հրավիրվում է իբրև գեղարվեստական ղեկավար։ Ռոստովի թատրոնի ստեղծագործական կյանքը հունի մեջ դնելով, Բուրջալյանը 1931-1932 թվականներին աշխատում է Թիֆլիսի ադրբեջանական թատրոնում իբրև գլխավոր ռեժիսոր։
1932 թվականին Բուրջալյանը հրավիրվում է Երևանի Սպենդիարյանի անվան օպերայի ու բալետի թատրոն՝ գլխավոր ռեժիսորի պաշտոնով։ Այստեղ աշխատելու յոթ տարվա ընթացքում ռեժիսորը հսկայական աշխատանք է կատարում երիտասարդ դերասանական ուժերի դաստիարակման համար, բարելավում հայկական օպերայի բեմադրական արվեստը։
1938 թվականի մայիսից նա աշխատում է Երևանի Ջ. Ջաբարլու անվան ադրբեջանական թատրոնում իբրև գեղարվեստական ղեկավար, մեկնում է Խորհրդային Հայաստանի մի շարք շրջաններ, ուր իրականացնում է հետաքրքիր բեմադրություններ։ 1941-1943 թվականներին ռեժիսորը ղեկավարում է Լենինականի դրամատիկական թատրոնը, չկտրելով իր կապերը Հայաստանի և Վրաստանի այլ թատրոնների հետ։
Բուրջալյանին գործունեության վերջին տարիներին զրկել են մշտական աշխատանքից, ուղարկել մի թատրոնից մյուսը։ 1943 թվականին Ա. Բուրջալյանը ծանր հիվանդանում է և բաժանվում թատրոնից։ Կյանքի վերջին տարիներն նա անց է կացրել Թբիլիսիի Բեսիկի փողոցի տներից մեկում. չի բեմադրել ոչ մի բեմադրություն, քանի որ ծանր հիվանդ է եղել ։
Աստերոիդների ցանկ (85201-85300)
Աստերոիդների ցանկ (85101-85200) * Աստերոիդների ցանկ * Աստերոիդների ցանկ (85301-85400)
Ռուդի Յանգբլադ
Ռուդի Յանգբլադ (Rudy Youngblood, ), ամերիկացի դերասան, երաժիշտ և պարող։ Ճանաչում ու համբավ է ձեռք բերել Մել Գիբսոնի «Ապոկալիպտո» էպիկական ֆիլմի գլխավոր հերոսի կերպարը տպավորիչ կերպով մարմնավորելու շնորհիվ։ Յանգբլադը բնիկ ամերիկացի է. նրա երակներում հոսում է հնդկացիական կեչուա, կերի, ցեղերի արյունը, մայրը կիսով չափ աֆրամերիկուհի է, կիսով չափ՝ կոմանչի ։ «Ապոկալիպտո» ֆիլմում նկարահանվելու համար Ռուդին սովորել է հնդկացիական մայա ցեղի լեզուն։ Այդ կինոնկարի էկրան բարձրանալուց հետո ամերիկյան առաջատար պարբերականներում քննարկման առարկա է դարձել արվեստագետի խառնարյուն ծագման հարցը ։ Los Angeles Times-ը մինչև անգամ կասկածի տակ է դրել Ռուդի Յանգբլադի հնդկացիական ծագում ունենալը, բայց վերջինս առանց վերապահումների հաստատել է դա ու պնդել մինչև վերջ ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի երաժիշտներ Կատեգորիա:Ամերիկացի պարողներ
Կուժ ու շվի
Կուժ ու շվի (Дудочка и кувшинчик), խորհրդային մուլտիպլիկացիոն ֆիլմ, որը թողարկվել է «Սոյուզմուլտֆիլմ»-ի կողմից՝ 1950 թվականին։ Նկարահանված է ըստ Վալենտին Կատաևի նույնանուն հեքիաթի (1940)։